ประกาศจังหวัดอำนาจเจริญประกาศจังหวัดอำนาจเจริญเรื่องหลักเกณฑ์การพิจารณาอนุญาตและมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใด เพื่อให้บั้งไฟ พลุ ตะไลโคมลอย โคมไฟ โคมควันหรือวัตถุอื่นใดที่คล้ายคลึงกัน ขึ้นไปสู่อากาศ เพื่อป้องกันอันตรายและแก้ไขปัญหาความเดือดร้อน/เหตุรำคาญที่อาจเกิดขึ้นต่อประชาชนในหมู่บ้าน/ชุมชนรวมทั้งความเสียหายที่จะเกิดแก่หมู่บ้าน/ชุมชนและประชาชนจากการจุดและปล่อยหรือกระทำการอย่างใดเพื่อให้บั้งไฟ ตะไล โคมลอย โคมไฟโคมควัน หรือวัตถุอื่นใดที่คล้ายคลึงกันขึ้นสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดอำนาจเจริญโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดหลักเกณฑ์ในการพิจารณาอนุญาตและมาตรการป้องกันและการรักษาความปลอดภัยตลอดจนการดูแลรักษาความสงบเรียบร้อยของประชาชนดังนี้ข้อ๑ ประกาศนี้เรียกว่า ประกาศจังหวัดอำนาจเจริญเรื่อง หลักเกณฑ์การพิจารณาอนุญาตและมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใด เพื่อให้บั้งไฟ พลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกัน ขึ้นไปสู่อากาศข้อ ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ประกาศนี้ให้ใช้บังคับเฉพาะในเขตพื้นที่จังหวัดอำนาจเจริญในกรณีที่มีการประกาศหรือคำสั่งใดซึ่งขัดหรือแย้งกับประกาศนี้ให้ปฏิบัติตามประกาศนี้แทนข้อ๔ ในประกาศนี้บั้งไฟ หมายความถึงวัตถุที่ใช้สำหรับจุดให้พุ่งขึ้นสู่อากาศ ลำตัวทำจากท่อทรงกลมโดยข้างในบรรจุเชื้อเพลิงดินประสิวและให้รวมหมายถึงสิ่งที่ทำจากวัสดุอื่นที่ไม่ใช่ทรงกลมด้วยโดยมีหางยาวทำจากไม้ไผ่หรือวัสดุอื่นที่คล้ายคลึงกัน ผูกมัดหรือผนึกเข้ากับลำตัวเพื่อถ่วงดุลให้เคลื่อนที่ขึ้นสู่อากาศได้อย่างสมดุลหรือบางชนิดอาจไม่มีหางก็ได้ท่อลำตัวเจาะรูบริเวณจุดศูนย์กลางของวงท่อเพื่อใช้จุดชนวนเชื้อเพลิงและเป็นช่องส่งแรงดันของการประทุจากข้างในท่อเพื่อขับเคลื่อนบั้งไฟให้พุ่งขึ้นสู่อากาศและให้หมายความรวมถึงวัตถุอื่นใดที่คล้ายคลึงกันพลุ หมายความถึง ดอกไม้เพลิงชนิดหนึ่งบรรจุดินปืนในกระบอกไม้ไผ่ หรือท่อ หรือวัตถุอื่นใดที่คล้ายคลึงกันเมื่อจุดแล้วมีเสียงแตกระเบิดดังคล้ายเสียงปืน โดยหมายความถึงดอกไม้เพลิงอย่างอื่นที่จุดแล้วมีเสียงระเบิดเช่นว่านั้นด้วยซึ่งการผลิต ทำ สั่ง นำเข้า ค้าหรือจำหน่าย ต้องเป็นไปตามที่บัญญัติในพระราชบัญญัติอาวุธปืนเครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน พ.ศ. ๒๔๙๐ตะไล หมายความถึงวัตถุที่ใช้สำหรับจุดให้พุ่งขึ้นสู่อากาศ ลำตัวทำจากท่อทรงกลมโดยข้างในบรรจุเชื้อเพลิงดินประสิว ไม่มีหางแต่มีปีกเป็นรูปทรงกลมล้อมรอบโดยรอบท่อลำตัวปีกมีลักษณะเป็นวัสดุแผ่นบางมีขนาดกว้างพอสมดุลกับลำตัวท่อนตัดโค้งเป็นวงกลมล้อมรอบท่อโดยมีท่อลำตัววางขวางอยู่ข้างในวงปีกโดยวางตามแนวเส้นผ่าศูนย์กลางของวงปีกปลายท่อทั้งสองข้างบรรจบกับวงปีกด้านในท่อลำตัวเจาะเป็นรูเพื่อเป็นที่จุดชนวนเชื้อเพลิงและเพื่อส่งแรงดันของการประทุจากข้างในท่อเพื่อขับเคลื่อนตะไลให้พุ่งขึ้นสู่อากาศและให้หมายความถึงวัตถุอื่นใดอันคล้ายคลึงกันโคมลอย โคมไฟ โคมควัน หมายความถึงวัตถุน้ำหนักเบาคล้ายบอลลูนขนาดเล็กที่มีทั้งลักษณะทรงกระบอก ทรงเหลี่ยมหรือที่คล้ายคลึงกัน โดยข้างในโคมจะกลวงเพื่อบรรจุควันก๊าซบางชนิดหรือใส่เชื้อเพลิงแล้วจุดไว้ภายในแล้วแต่กรณีเพื่อให้ก๊าซที่มีน้ำหนักเบาและสามารถผลักดันหรือนำพาโคมให้ลอยขึ้นสู่อากาศได้และให้หมายความรวมถึงวัตถุอื่นใดอันคล้ายคลึงกันข้อ๕ ห้ามมิให้ผู้ใดจุดและปล่อยหรือกระทำการอย่างใดเพื่อให้บั้งไฟ พลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกัน ขึ้นสู่อากาศเว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์แห่งประกาศนี้ผู้ใดกระทำการจุดและปล่อยหรือกระทำการอย่างใดตามที่กล่าวในวรรคหนึ่งโดยไม่ได้รับอนุญาตจากนายอำเภอแห่งท้องที่หรือกระทำการจุดและปล่อยหรือกระทำการอย่างใด นอกสถานที่ที่ได้รับอนุญาตไว้หรือโดยฝ่าฝืนข้อกำหนดในประกาศนี้ต้องระวางโทษจำคุกไม่เกินสามปี หรือปรับไม่เกินหกหมื่นบาทหรือทั้งจำทั้งปรับ ตามคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ลงวันที่ ๑๐ มิถุนายน พุทธศักราช ๒๕๕๙ข้อ๖การขออนุญาตจุดและปล่อยหรือกระทำการอย่างใดเพื่อให้บั้งไฟ พลุ ตะไลโคมลอยโคมไฟ โคมควัน หรือวัตถุอื่นใดที่คล้ายคลึงกันเพื่อให้ขึ้นสู่อากาศตามประกาศนี้ให้เจ้าของบั้งไฟ พลุ ตะไล โคมลอย โคมไฟ โคมควัน หรือวัตถุอื่นใดที่คล้ายคลึงกันเป็นผู้ขออนุญาตต่อนายอำเภอแห่งท้องที่ที่จะจุดและปล่อยดังกล่าวซึ่งผู้ขออนุญาตจะต้องเป็นบุคคลผู้มีสัญชาติไทย มีอายุไม่ต่ำกว่า ๒๐ปีบริบูรณ์ เป็นผู้มีภูมิลำเนาอยู่ในเขตอำเภอท้องที่และมีชื่อในทะเบียนบ้านที่จะจุดและปล่อยไม่น้อยกว่า ๖ เดือน โดยยื่นคำขอล่วงหน้าไม่น้อยกว่า๑๕ วันคำขออนุญาตและใบอนุญาตให้ใช้ตามแบบที่กำหนดไว้ท้ายประกาศนี้ข้อ๗บรรดาการได้รับอนุญาตทั้งหลายตามประกาศนี้ไม่ถือเป็นเหตุให้ผู้ได้รับอนุญาตหลุดพ้นจากความรับผิดตามกฎหมายอื่นหากการจุดและปล่อย หรือกระทำการอื่นใดนั้น ก่อให้เกิดความเสียหายแก่อากาศยานหรือเกิดความเสียหายแก่ชีวิต ร่างกาย หรือทรัพย์สินของประชาชนหมวด ๑บั้งไฟ ข้อ๘ห้วงระยะเวลากำหนดจัดงานประเพณีบุญบั้งไฟและการจุดและปล่อยบั้งไฟหรือวัตถุอื่นใดอันคล้ายคลึงกันขึ้นสู่อากาศให้กระทำได้ภายใต้เงื่อนไขดังนี้(๑) ให้กระทำได้ในห้วงเดือนหก เริ่มตั้งแต่วันขึ้น ๑ ค่ำ เดือน ๖ ถึงวันแรม๑๕ ค่ำ เดือน ๖ ตามปฏิทินจันทรคติไทย ของทุกปี หรือเดือนอธิกมาสในปีจันทรคติ นั้น(๒) อนุญาตให้จุดและปล่อยบั้งไฟได้แต่เฉพาะในงานประเพณีบุญบั้งไฟของหมู่บ้านเท่านั้นโดยอนุญาตให้จัดงานหรือจุดและปล่อยบั้งไฟ ได้เพียง ๑ วันต่อปีภายในห้วงระยะเวลาตามที่กำหนดใน (๑)(๓)หมู่บ้านใดที่มีการจัดงานประเพณีบุญบั้งไฟนอกเหนือจากห้วงเวลาตาม (๑) อันเป็นการเฉพาะตามเหตุผลความเชื่อของชนเผ่านายอำเภอแห่งท้องที่อาจพิจารณาอนุญาตได้ตามสมควรโดยจำกัดให้จุดและปล่อยได้ ๑วันต่อปี(๔) การจุดและปล่อยบั้งไฟ ให้กระทำได้ในระหว่างเวลา ๐๙.๐๐ นาฬิกา ถึงเวลา๑๗.๐๐ นาฬิกา ของวัน(๕)แม้นายอำเภอแห่งท้องที่จะได้อนุญาตให้จุดและปล่อยบั้งไฟได้ตามที่ยื่นคำขอแล้วหากมีกรณีจำเป็นเร่งด่วนหรือมีเหตุอันสมควรเพื่อสวัสดิภาพความปลอดภัยของประชาชน ผู้ว่าราชการจังหวัดหรือนายอำเภอแห่งท้องที่นั้นมีอำนาจสั่งให้งดหรือเลื่อนการจัดงานหรือการจุดและปล่อยบั้งไฟไปในวันอื่นนอกจากวันที่อนุญาตตามที่เห็นสมควรได้ ทั้งนี้ หากมีการเสด็จพระราชดำเนินของพระมหากษัตริย์พระราชินี หรือพระบรมวงศานุวงศ์ในพื้นที่จังหวัดอำนาจเจริญ หรือจังหวัดใกล้เคียงให้งดการจุดและปล่อยโดยเด็ดขาดให้นายอำเภอแห่งท้องที่มีอำนาจสั่งให้เลื่อนการจุดหรือปล่อยออกไปได้ตามที่เห็นสมควรข้อ๙ ชนิด ขนาด และจำนวน(๑) บั้งไฟ ที่จะใช้ในการจุดและปล่อยต้องผลิตจากวัสดุหรืออุปกรณ์ที่มีน้ำหนักเบาและไม่มีส่วนผสมของโลหะ เว้นแต่ลวดที่มัดหรือยึดกับท่อลำตัวเข้ากับหางบั้งไฟ(๒) สารเคมีที่ผลิตเป็นเชื้อเพลิงของบั้งไฟ จะต้องเป็นโปตัสเซียมไนเตรท (potassium nitrate) หรือสารดินประสิวโดยไม่อนุญาตให้ใช้สารเคมีชนิดอื่นที่ไหม้ปะทุได้ในระดับแรงดันที่สูงกว่าสารเคมีดังกล่าว(๓) ขนาดเส้นผ่าศูนย์กลางวงในของท่อลำตัวหรือวัสดุอื่นใดที่ใช้แทนท่อซึ่งใช้บรรจุเชื้อเพลิงของบั้งไฟ ต้องมีขนาดไม่เกิน ๓.๕ นิ้วน้ำหนักดินประสิวไม่เกิน ๑๓ กิโลกรัมระยะความสูงของบั้งไฟขึ้นไปในอากาศต้องไม่เกินกว่า ๕,๐๐๐ ฟิต(๔) จำนวนในการจัดและปล่อยหรือการกระทำอย่างใดเพื่อให้บั้งไฟหรือวัตถุอื่นใดที่คล้ายคลึงกันขึ้นไปสู่อากาศ ในแต่ละสถานที่ให้จุดไม่เกิน ๑๕บั้งต่อหนึ่งวันข้อ๑๐สถานที่จุดและปล่อยหรือกระทำการอย่างใดเพื่อให้บั้งไฟหรือวัตถุอื่นใดที่คล้ายคลึงกันขึ้นสู่อากาศต้องอยู่ในเขตหมู่บ้านหรือตำบลที่จัดงานประเพณีบุญเดือนหก (บุญบั้งไฟ)และจะต้องได้รับอนุญาตเป็นหนังสือจากเจ้าของ หรือผู้ดูแลหรือส่วนราชการและต้องอยู่ห่างจากหมู่บ้าน/ชุมชน หรือที่พักอาศัยไม่น้อยกว่า ๕๐๐ เมตรและไม่อยู่ในลักษณะที่ก่อให้เกิดอันตรายต่อชีวิตและทรัพย์สินของผู้อื่นข้อ๑๑ มาตรการการป้องกันมิให้มีการเล่นการพนัน(๑)ห้ามมิให้มีการพนันขันต่อในการจุดและปล่อยบั้งไฟ หรือวัตถุอื่นใดที่คล้ายคลึงกัน(๒) ในการจุดและปล่อยบั้งไฟหรือวัตถุอื่นใดที่คล้ายคลึงกันห้ามมิให้มีการนับคะแนน การจับเวลา การขานเวลา การขานตัวเลขอื่น ๆหรือกระทำเครื่องหมาย สัญลักษณ์ใด อันเป็นการบ่งชี้ถึงการบอกเวลาขึ้นลงหรือความสูงต่ำหรือกระทำการอื่นใดอันเป็นข้อชี้ขาดให้แพ้ให้ชนะกัน(๓)ห้ามปิดกั้นถนนสาธารณะหรือสถานที่เข้าสู่บริเวณหรือสถานที่จัดงานที่จะทำการจุดและปล่อยบั้งไฟที่เป็นในลักษณะจัดหารายได้หรือเก็บค่าเข้าชม(๔) ห้ามจำหน่ายบัตรค่าเข้าชม หรือเรียกเก็บค่าเข้าชมการจุดและปล่อยบั้งไฟหรือกระทำการอื่นใดในลักษณะที่แอบแฝงเพื่อเก็บค่าเข้าชมหรือหารายได้ เช่นจัดให้มีการเรี่ยไรหน้างาน การแจกซองฎีกาผ้าป่าหรือการตั้งตู้รับบริจาค หรือการบังคับเรียกเก็บเงินจากผู้เข้าชมงานโดยวิธีอื่นใดข้อ๑๒ มาตรการป้องกันและการรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชน ประชาชนและอากาศยาน(๑) ผู้ได้รับอนุญาตตามความในข้อ ๕ วรรคหนึ่งต้องนำใบอนุญาตมาแสดงต่อพนักงานเจ้าหน้าที่ที่เกี่ยวข้องเมื่อจะทำการจุดและปล่อยบั้งไฟด้วย(๒) ผู้ได้รับใบอนุญาตตามความในข้อ ๕วรรคหนึ่ง ต้องนำเลขที่ใบอนุญาตกำกับบั้งไฟไปเขียนหรือประทับหรือวิธีอื่นใดลงไว้บนลำตัวบั้งไฟในตำแหน่งที่บุคคลทั่วไปสามารถมองเห็นได้อย่างชัดเจนและจะต้องเป็นตำแหน่งหรือส่วนที่เหลืออยู่เมื่อบั้งไฟได้ตกลงมาสู่พื้นดินหลังการจุดและปล่อยซึ่งการเขียนหรือประทับหรือโดยวิธีอื่นใดดังกล่าวให้ใช้สีน้ำหมึก หรือสารเคมีอื่นที่ทนความร้อนหรือขูดลบออกได้ยาก(๓) ฐานการจุดบั้งไฟ ต้องมีความชันหรือลาดเอียงที่เหมาะสมโดยที่จะไม่ทำให้เกิดภยันตรายจากการจุดและปล่อยต่อประชาชน ที่อยู่อาศัย หรือทรัพย์สินของประชาชนในละแวกใกล้เคียงและในรัศมีการตกของบั้งไฟนั้นต้องไม่เสี่ยงต่อสายไฟคลังน้ำมัน ชุมชน สถานที่สำคัญต่าง ๆ ในการเกิดอัคคีภัย หรือความเสียหายอื่น ๆ(๔) ผู้ได้รับอนุญาตต้องจัดสถานที่จัดงาน สถานที่จุดและปล่อยบั้งไฟให้มีความปลอดภัยพร้อมทั้งจัดทำแนวเขตห่างจากจุดและปล่อยบั้งไฟ ไม่น้อยกว่า ๑๐๐ เมตรให้ผู้ได้รับอนุญาตมีหน้าที่ห้ามประชาชนทั่วไปซึ่งไม่มีหน้าที่ในการจุดหรือปล่อยบั้งไฟ เข้าไปอยู่ในบริเวณที่จะทำแนวเขตไว้ข้อ ๑๓ผู้ได้รับอนุญาตจะต้องจัดให้มีผู้ประสานงานการจุดและปล่อยบั้งไฟ ที่สามารถติดต่อได้ทางโทรศัพท์อย่างน้อย๒ คน เพื่อทำหน้าที่ในการแจ้งศูนย์ควบคุมการบินอุบลราชธานีและท่าอากาศยานอุบลราชธานี ก่อนการจุดและปล่อยบั้งไฟ ตลอดจนเฝ้าติดตามการติดต่อจากศูนย์ควบคุมการบินอุบลราชธานีตลอดเวลาที่จุดและปล่อยบั้งไฟรวมทั้งแจ้งให้ศูนย์ควบคุมการบินอุบลราชธานีทราบ เมื่อสิ้นสุดการจุดและปล่อยบั้งไฟหมวด ๒ตะไล ข้อ๑๔การจุดและปล่อยหรือกระทำการอื่นใดให้ตะไลหรือสิ่งอื่นใดอันคล้ายคลึงกันขึ้นไปสู่อากาศสามารถทำได้ในงานเทศกาลหรือในวาระโอกาสสำคัญหรือตามประเพณีความเชื่อของหมู่บ้านหรือชุมชนใดโดยไม่จำกัดห้วงระยะเวลาแต่จะต้องเป็นไปด้วยความเหมาะสมและได้รับอนุญาตจากนายอำเภอแห่งท้องที่ที่จะจุดและปล่อยตามประกาศนี้ขนาดเส้นผ่าศูนย์กลางของตะไล ต้องมีขนาดไม่เกิน ๑๒ นิ้วข้อ๑๕ ให้นำความในหมวด ๑ ข้อ ๘ (๕) ข้อ๙ (๒) (๔) ข้อ ๑๐ ข้อ ๑๑ ข้อ ๑๒ ของประกาศนี้มาบังคับการจุดและปล่อยตะไล โดยอนุโลมหมวด ๓พลุ ข้อ๑๖ กำหนดระยะเวลาในการจัดและปล่อยพลุหรือวัตถุอื่นใดที่คล้ายคลึงกัน(๑) ให้พิจารณาอนุญาตให้กระทำได้ในงานพิธีจุดเทียนถวายพระพรชัยเนื่องในโอกาสงานเฉลิมพระเกียรติของพระบรมวงศานุวงศ์ตามวาระสมควรหรือที่ทางราชการกำหนด(๒) ให้พิจารณาอนุญาตให้กระทำได้ในเทศกาลลอยกระทงเทศกาลวันส่งท้ายปีเก่าต้อนรับปีใหม่ งานวัฒนธรรม ประเพณีงานรื่นเริงอื่นที่มีการจัดขึ้นเป็นประจำทุกปีข้อ๑๗พลุที่จะอนุญาตให้จุดต้องมีขนาดเส้นผ่าศูนย์กลางของท่อไม่เกิน ๔ นิ้วข้อ๑๘ จำนวนในการจุดและปล่อยพลุหรือวัตถุอื่นใดที่คล้ายคลึงกัน ขึ้นไปสู่อากาศให้มีจำนวนตามความเหมาะสมของแต่ละงานหรือแต่ละพื้นที่เป็นกรณีๆ ไป ทั้งนี้ อยู่ในดุลยพินิจของนายอำเภอแห่งท้องที่จะพิจารณาอนุญาตข้อ๑๙ การจุดและปล่อยพลุให้กระทำได้ในสถานที่ราชการ หน่วยงานของรัฐ เอกชนหรือสถานที่อื่นอันเป็นที่สาธารณะตามที่นายอำเภอแห่งท้องที่พิจารณาอนุญาต สถานที่จุดและปล่อยพลุต้องอยู่ในที่โล่งมีระยะห่างพอสมควรกับสถานีบริการน้ำมัน โรงพยาบาล บ้านเรือนของประชาชนข้อ๒๐มาตรการป้องกันและรักษาความปลอดภัยและการอื่นใด เพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน(๑) ห้ามมิให้ผู้ใดจำหน่ายพลุในวัด โรงเรียน ทางสาธารณะ สาธารณสถานหรือในสถานที่ไม่ได้รับอนุญาตให้ค้าซึ่งดอกไม้เพลิง(๒) พลุที่นำมาจุดและปล่อย ต้องเป็นพลุที่นำมาจากผู้ได้รับอนุญาตให้สั่ง หรือนำเข้าซึ่งดอกไม้เพลิง(ตามแบบ ป.๒) หรือได้รับอนุญาตให้ทำ หรือค้าซึ่งดอกไม้เพลิง (ตามแบบ ป.๕)หมวด ๔โคมลอย โคมไฟ โคมควัน ข้อ๒๑กำหนดระยะเวลาในการจุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกันขึ้นสู่อากาศ(๑) การปล่อยโคมควัน หรือวัตถุอื่นใดที่คล้ายคลึงกันให้สามารถกระทำได้ในวันลอยกระทงซึ่งตรงกับวันขึ้น ๑๕ ค่ำ เดือน ๑๒ตามปีปฏิทินจันทรคติไทย ให้ปล่อยได้ในช่วงเวลา ๑๐.๐๐ นาฬิกา ถึงเวลา ๑๒.๐๐ นาฬิกาของวัน(๒) การปล่อยโคมลอยหรือวัตถุอื่นใดที่คล้ายคลึงกัน ให้สามารถกระทำได้ในวันออกพรรษาซึ่งให้ปล่อยได้ในช่วงเวลาตั้งแต่เวลา๒๑.๐๐ นาฬิกา เป็นต้นไป(๓) การปล่อยโคมลอย โคมไฟ หรือวัตถุอื่นใดที่คล้ายคลึงกันให้กระทำได้ในเทศกาลวันส่งท้ายปีเก่าต้อนรับปีใหม่ ในช่วงคืนวันที่ ๓๑ ธันวาคมของแต่ละปี โดยให้ปล่อยได้หลังเวลา ๒๑.๐๐ นาฬิกา เป็นต้นไปข้อ๒๒ ชนิด ขนาด และจำนวนโคมลอย โคมไฟโคมควัน ที่จะทำการจุดและปล่อยจะต้องมีขนาดและรูปแบบดังนี้(๑) ขนาดและรูปแบบของโคมลอย โคมไฟ โคมควันต้องเป็นไปในประกาศสำนักงานมาตรฐานผลิตภัณฑ์อุตสาหกรรม กระทรวงอุตสาหกรรมมาตรฐานผลิตภัณฑ์ชุมชน เลขที่ มผช. ๘๐๘/๒๕๕๒(๒) ห้ามพ่วงหรือผูกติดพลุ ดอกไม้เพลิง หรือสิ่งอื่นใด ไปกับโคมขณะปล่อย(๓) การจุดและปล่อยต่อ ๑ สถานที่ ใน ๑ วัน หรือใน ๑ เวลาต้องมีจำนวนที่เหมาะสมแก่เทศกาลหรืองานนั้น ๆและไม่กระทบหรือสร้างความเดือดร้อนให้กับประชาชนทั่วไปข้อ๒๓ สถานที่ปล่อย จำหน่าย โคมลอยโคมไฟ โคมควัน ต้องเป็นไปตามหลักเกณฑ์ดังนี้(๑) ให้กระทำได้เมื่อได้รับอนุญาตจากนายอำเภอแห่งท้องที่โดยให้นายอำเภอแห่งท้องที่ระบุพื้นที่การจุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกันให้ชัดเจนจนถึงขอบปริมณฑลในการอนุญาตให้จุดและปล่อย(๒) ห้ามมิให้ผู้ใดจำหน่ายโคมลอย โคมไฟ โคมควันหรือวัตถุอื่นใดที่คล้ายคลึงกันในวัดโรงเรียน ทางสาธารณะ ที่สาธารณะเว้นแต่เป็นพื้นที่ตาม (๑)ประกาศ ณ วันที่ ๗เมษายน พ.ศ. ๒๕๖๐สิริรัฐ ชุมอุปการผู้ว่าราชการจังหวัดอำนาจเจริญ[เอกสารแนบท้าย]๑. คำขอรับใบอนุญาตให้จุดและปล่อยหรือกระทำการใดเพื่อให้บั้งไฟ พลุ ตะไล โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศ๒.คำอธิบายการกรอกแบบคำขอรับใบอนุญาตให้จุดและปล่อยหรือกระทำการอย่างใดเพื่อให้บั้งไฟ พลุ ตะไล โคมลอย โคมไฟ โคมควัน หรือวัตถุอื่นใดที่คล้ายคลึงกัน ขึ้นสู่อากาศ๓.ใบอนุญาตให้จุดและปล่อยหรือกระทำการอย่างใด เพื่อให้บั้งไฟ พลุ ตะไล โคมลอย โคมไฟโคมควัน หรือวัตถุอื่นใดที่คล้ายคลึงกัน ขึ้นสู่อากาศตามคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ เรื่องมาตรการป้องกันและแก้ไขปัญหาความเดือดร้อนจากการจุดและปล่อยบั้งไฟ พลุ ตะไล โคมลอยโคมไฟ โคมควัน หรือวัตถุอื่นใดที่คล้ายคลึงกัน๔.คำอธิบายการกรอกแบบใบอนุญาตให้จุดและปล่อยหรือกระทำการอย่างใด เพื่อให้บั้งไฟ พลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกัน ขึ้นสู่อากาศ ตามคำสั่งหัวหน้าคณะรักษาความสงบแห่งชาติที่ ๒๗/๒๕๕๙ เรื่อง มาตรการป้องกันและแก้ไขปัญหาความเดือดร้อนจากการจุดและปล่อยบั้งไฟ พลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกัน(ดูข้อมูลจากภาพกฎหมาย)ปุณิกา/ภวรรณตรี/จัดทำ๘ พฤษภาคม ๒๕๖๐นุสรา/ตรวจ๒๔ กรกฎาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๒๕ ง/หน้า ๒๘/๕ พฤษภาคม ๒๕๖๐